CELEX: 62011CN0171
Language: et
Date: 2011-04-11 00:00:00
Title: Kohtuasi C-171/11: Eelotsusetaotlus, mille on esitanud Oberlandesgericht Düsseldorf (Saksamaa) 11. aprillil 2011 — FRA.BO SpA versus Deutsche Vereinigung des Gas- und Wasserfaches e.V. (DVGW) — Technisch-Wissenschaftlicher Verein

30.7.2011   
            
            
               ET
            
            
               Euroopa Liidu Teataja
            
            
               C 226/9
            
         Eelotsusetaotlus, mille on esitanud Oberlandesgericht Düsseldorf (Saksamaa) 11. aprillil 2011 — FRA.BO SpA versus Deutsche Vereinigung des Gas- und Wasserfaches e.V. (DVGW) — Technisch-Wissenschaftlicher Verein
   (Kohtuasi C-171/11)
   2011/C 226/15
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Düsseldorf
   
      Põhikohtuasja pooled
   
   
      Apellatsioonkaebuse esitaja: Fra.bo S.p.A
   
      Vastustaja: Deutsche Vereinigung des Gas- und Wasserfaches e.V. (DVGW) — Technisch-Wissenschaftlicher Verein
   
      Teine menetlusosaline: DVGW-Cert GmbH
   
      Eelotsuse küsimused
   
   
               1)
            
            
               Kas EÜ artiklit 28 (nüüd ELTL artikkel 34), käesoleval juhul koostoimes EÜ artikli 86 lõikega 2 (nüüd ELTL artikli 106 lõige 2), tuleb tõlgendada nii, et teatud valdkonnas tehniliste standardite kehtestamiseks ja nende standardite alusel toodete sertifitseerimiseks asutatud eraõiguslikud isikud on tehniliste standardite kehtestamisel ja sertifitseerimisprotsessis seotud eelnimetatud sätetega siis, kui siseriiklik seadusandja määratleb sertifikaati omavad tooted sõnaselgelt seadustega kooskõlas olevatena ja praktikas on seetõttu toodete, millel ei ole sertifikaat, turustamine vähemalt oluliselt raskendatud?
            
         
               2)
            
            
               Kui vastus esimesele küsimusele on eitav, siis:
               Kas EÜ artiklit 81 (nüüd ELTL artikkel 101) tuleb tõlgendada nii, et punktis 1 lähemalt kirjeldatud eraõigusliku isiku tegevust tehniliste standardite kehtestamisel ja toodete sertifitseerimisel nende standardite alusel tuleb käsitleda „majandustegevusena”, kui isikut valitsetakse ettevõtja abil?
               Kui vastus eelnevale küsimuse osale on jaatav, siis:
               Kas EÜ artiklit 81 tuleb tõlgendada nii, et ettevõtjate ühenduse poolt tehniliste standardite kehtestamine ja nende standardite alusel sertifitseerimine võib liikmesriikidevahelist kaubandust mõjutada, kui teises liikmesriigis õiguspäraselt toodetud ja turustatud toodet ei saa või saab vaid suurte raskustega impordiliikmesriigis turustada, kuna see ei vasta tehnilise standardi nõuetele ja turustamine on peaaegu võimatu ilma sellise sertifikaadita tehniliste standardite olulise kasutamise ja siseriikliku seadusandja sätete kohta, millest tulenevalt ettevõtjate ühenduse sertifikaat põhineb seadusest tulenevatel nõuetel, ja kui siseriikliku seadusandja poolt vahetult jõustatud tehnilisi standardeid ei saa rakendada kaupade vaba liikumise põhimõtte rikkumise tõttu?